Pesut Mahakam
[[Barakas:Irrawaddy dolphin-Orcaella brevirostris by 2eight.jpg|jmpl|Pesut Mahakam di sungai Mekong]]
'''Pesut mahakam''' atawa basa latinnya ''Orcaella brevirostris'' adalah ngaran satwa mahirip lumba-lumba nang rancak ditamui di sungai Mahakam nang bastatus handak punah. Pesut Mahakam tamasuk ka dalam satwa nang manyusui lawan rancak juwa disambat lumba-lumba banyu tawar. Bubuhan panaliti matan barat maminandui satwa ngini lawan ngaran ''Irrawaddy Dolphin''.<ref name=":2">{{Cite web|last=Wihardandi|first=Aji|date=2014-04-26|title=Pesut Mahakam Mati Terjerat|url=https://www.mongabay.co.id/2014/04/26/pesut-mahakam-mati-terjerat/|website=Mongabay.co.id|language=|access-date=2023-03-05}}</ref> Halian di sungai Mahakam, Pesut ngini juwa rancak di tamui di muhara-muhara sungai di Asia Tenggara nangkaya di [[sungai Mekong]] nang malintasi [[Kamboja]] duwa [[Laos]].<ref name=":0">{{Cite web|date=2018-04-24|title=Jumlah Pesut Mahakam di Indonesia Turun, di Kamboja Justru Naik|url=https://kumparan.com/kumparansains/jumlah-pesut-mahakam-di-indonesia-turun-di-kamboja-justru-naik|website=kumparan|language=id-ID|access-date=2023-03-05}}</ref>

Biar Pesut batambah ngaran Mahakam, lamun panambayannya satwa ngini ditamui lawan Sir Richard Owen pas 1852 di palabuhan Visakhapatnam di Pantai Timur India. Ngaran lainnya dalam basa lain adalah Lampasut ([[Pilipina]]), Shushuko ([[Bengali]]), Pa’kha (Laos) lawan Eyawadi lăbaing ([[Myanmar]]).<ref name=":3">{{Cite web|last=Anjarwati|first=Julia|date=2021-10-12|title=Pesut Mahakam (Orcaella brevirostris): Habitat, Perilaku & Fakta Menarik|url=https://foresteract.com/pesut-mahakam/|website=Forester Act|language=id|access-date=2023-03-05|archive-date=2023-03-05|archive-url=https://web.archive.org/web/20230305123643/https://foresteract.com/pesut-mahakam/|dead-url=yes}}</ref> Adapun pambarian ngaran pesut ngini marga suara nang timbul matan inya banapas. <ref name=":4">{{Cite web|date=2021-12-01|title=Kenali Pesut Mahakam|url=https://www.pressreader.com/indonesia/national-geographic-indonesia/20211201/281758452569750|website=www.pressreader.com|access-date=2023-03-05}}</ref>

== Kisah rakyat ==
Lamun ujarnya kisah rakyat matan [[Kalimantan Timur]], pesut adalah paujutan dua kakanak badingsanak nang diinggalakan abahnya sampai baubah jadi pesut, nang wahini dipinandui sawagai pesut mahakam. Urang [[Suku Kutai|Kutai]] manyambat ‘ujut’ ngintu lawan pesut atawa pasut, lamunnya urang padalaman Mahakam mangaraninya bawoi.<ref name=":5">{{Cite web|last=Fajar|first=Jay|date=2014-09-08|title=Pesut Mahakam, Sang Legenda yang Kian Langka|url=https://www.mongabay.co.id/2014/09/08/pesut-mahakam-sang-legenda-yang-kian-langka/|website=Mongabay.co.id|language=|access-date=2023-03-05}}</ref>

== Taksunumi ==
[[Barakas:Orcaella brevirostris, Anatomical and zoological researches- comprising an account of the zoological results of the two expeditions to western Yunnan in 1868 and 1875; and a monograph of the two cetacean genera, Platanista (cropped).jpg|jmpl|Awak Pesut Mahakam]]
Satwa ngini dilainakan matan sapupunya [[Pesut Australia]] manurut bantuk tangkurak duwa siripnya.<ref>{{Cite web|last=Harto|first=Budi|date=2019-12-15|title=Si Pesut yang Hampir Punah|url=https://jagadtani.com/read/328/si-pesut-yang-hampir-punah/|website=Jagad Tani - Petaninya Milenial|language=id|access-date=2023-03-07}}</ref><ref>{{Cite web|last=Rani|date=2020-07-21|title=Wajib Tahu! Ini Beda Pesut Mahakam dan Pesut Australia|url=https://www.reqnews.com/read/the-other-side/19365/wajib-tahu-ini-beda-pesut-mahakam-dan-pesut-australia|website=REQnews|language=id-ID|access-date=2023-03-07}}</ref> Pesut masuk ka dalam kalumpuk lumba-lumba wan paus nang bagigi. Inya banapas pakai cara maambil udara di parmukaan banyu lawan inya kawan manyambur banyu datang muntungnya,<ref name=":5" /> gasan maulah bingung iwak nang handak dimakannya, juwa marupakan usaha pesut lakian gasan manarik parhatian pesut binian.<ref name=":6">{{Cite web|last=Rahmadi|first=Noviyanto|date=2015|title=Mengenal Singkat Pesut Mahakam|url=https://prokom.kukarkab.go.id/berita/kemasyarakatan/mengenal-singkat-pesut-mahakam|website=Kabupaten Kutai Kartanegara|language=id|access-date=2023-03-05|archive-date=2022-09-27|archive-url=https://web.archive.org/web/20220927085952/https://prokom.kukarkab.go.id/berita/kemasyarakatan/mengenal-singkat-pesut-mahakam|dead-url=yes}}</ref> Wayah Pesut bamigrasi, inya cungul ka atas banyu gasan banapas sakira 2 sampai 5 ditik. Tagal amun kundisi taancam, pesut bisa tahan 10 minit di dalam banyu kada sing cungulan ka atas, nangkaya tabarung lawan parahu.<ref name=":7">{{Cite web|last=Shukri|first=Iqbal|date=2022-09-02|title=Fakta Unik Pesut Mahakam|url=https://trubus.id/fakta-unik-pesut-mahakam/|website=Trubus|language=id|access-date=2023-03-05}}</ref>

Pesut batianan salawas 8-14 bulan, imbah ngitu baranak saikung salawas 1-3 tahun sakali marga manyusui anaknya.<ref name=":8">{{Cite web|last=Wihardandi|first=Aji|date=2013-06-12|title=Pesut Mahakam, Semakin Menyusut Akibat Hilangnya Sumber Pangan|url=https://www.mongabay.co.id/2013/06/12/pesut-mahakam-semakin-menyusut-akibat-hilangnya-sumber-pangan/|website=Mongabay.co.id|language=|access-date=2023-03-05}}</ref> Bayi pesut nang hanyar diranakakan panjangnya 90cm sampai 1m lawan baratnya 10-12 kg.<ref name=":6" /> Panjang awak pesut mahakam nang ganal bisa sampai  2,3 m nang baratnya bisa 130 kg.<ref name=":5" />  Pesut lalakian awaknya taganal pada nang bibinian.<ref name=":6" />

Pesut nang badiam di sungai Mahakam kada kawa dikawinakan dua Pesut nang badiam di di muhara sungai Mahakam, marga kadua satwa ngini balain sudah cara adaptasinya, maka kamungkinan balain pariannya. Tagal, Pesut nang badiam di Taluk Balikpapan masih kawa dikawinakan duwa Pesut nang di [[Kabupatin Penajam Paser Utara|Penajam Paser Utara]]. <ref name=":4" />

Pesut lakian mulai kawin rahatan umur 5-6 tahun wan binian di umur 9 tahun, tagal biasanya umur paling pas adalah di 12 tahun. Umur pruduktip Pesut bisa sampai ma-60 tahun, nang artinya imbah 60 tahun labih, Pesut binian sudah kada kawa baranak lagi. <ref name=":7" /> Hal ngini juwa salajur manjadi ancaman gasan kalangsungan hidup Pesut, ditambah bakurangnya atawa taganggunya makanan si Pesut, manjadikan taganggu juwa daur hidup si Pesut.<ref name=":9">{{Cite web|last=|first=Redaksi|date=2020-07-24|title=LIPI Ungkap Penyebab Pesut Mahakam di Ambang Kepunahan|url=https://www.cnnindonesia.com/teknologi/20200722162316-199-527739/lipi-ungkap-penyebab-pesut-mahakam-di-ambang-kepunahan|website=CNN Indonesia|language=id-ID|access-date=2023-03-05}}</ref> 

Pesut baisi kapala bulat (nangkaya gumbili) nang kadua matanya nang halus marga adaptasi lawan banyu nang balicak. Awak pesut barwarna habu sampai biru kahitaman tuha, bawahnya tapucat pada atasnya duwa kada baisi panciri. Sirip balakang halus wan mambulat di panangahan punggung. Dahinya tinggi duwa mambulat, kada baparuh. Sirip dada libar mambulat.<ref name=":2" /> 

Pesut mahakam lakian nang tuha baisi timbilan ganal di gulu di balakang kapala nang disambat ''neck crest'' nang jadi panciri antara pesut lakian duwa binian.<ref name=":7" /> Pesut baisi gigi nang banyaknya 17-20 gigi wan bagian bawahnya bajumlah 15-18 gigi, nang ukuran giginya halus haja atawa kikira 1 cm.<ref name=":3" />

Pesut tamasuk ka dalam satwa nang galay bakunyung, kikira wastu 25 km/jam<ref name=":9" />, wan aktip dalam kalumpuk halus, nang jumlahnya bisa 4-12 ikung lawan dalam 1 kalumpuk pasti ada uma duwa anaknya.<ref name=":7" /> Tagal panglihatannya kada tapi tajam wan hidup di banyu nang balicak, pesut ahlinya dalam manditiksi duwa manghindar ririntangan. Bisa jadi buhannya mamakai galumbang ultrasunik gasan baulah gema nangkaya dingsanaknya di laut,<ref name=":2" /> gasan bacari makan, wadah makanannya baandak, bacari musuh atawa bapandiran duwa sasamanya.<ref name=":8" /> 

Pesut bacari makan kada baburu, tagal manunggui mangsa di tikungan rawa atawa anak sungai ampah sungai nang taganal.<ref name=":7" /> Rahatan musim karing, Pesut cagaran bapindah ampah ka wilayah [[Kabupatin Kutai Barat|Kutai Barat]] duwa [[Kabupatin Mahakam Ulu|Mahakam Ulu]], maumpati jalur pindahannya iwak [[Kendia]] dua iwak [[Repang]].  

== Wadah bagana ==
[[Barakas:Mahakam Drainage Area.jpg|jmpl|Aliran banyu di sungai Mahakam]]
Kada nangkaya satwa manyusui nang hidup di banyu lainnya nangkaya lumba-lumba duwa paus nang hidup di laut, pesut mahakam hidup di sungai-sungai dairah trupis. Dikatahaui, Pesut Mahakam ngini wastu bagana di Sungai Mahakam, Sungai Mekong, lawan [[Sungai Irawady]]. Lamunnya di Kalimantan Timur, Pesut ngini kawa ditamui di intangan Danau Jempang, Danau Semayang lawan Danau Melintang.<ref name=":2" />

Rahatan awal tahun 2012, WWF Indonesia duwa  Badan Pengembangan Sumberdaya Pesisir dan Laut (BPSPL) Pontianak kawa maabadikan titik ganaan pesut di intangan laut [[Kabupaten Kubu Raya|Kubu Raya]] duwa [[Kabupatin Kayong Utara|Kayong Utara]], [[Kalimantan Barat]]. 

Pesut Mahakam juwa ditatapakan sawagai satwa nang bagana di [[Taluk Balikpapan]], di intangan [[pulau Balang]]. Lamun pesut ngini taancam juwa lawan pambangunan jambatan duwa paluasan palabuhan Kariangau.<ref>{{Cite web|last=R|first=Rahmadi|date=2016-11-04|title=Begini, Kondisi Pesut Mahakam di Teluk Balikpapan|url=https://www.mongabay.co.id/2016/11/04/begini-kondisi-pesut-mahakam-di-teluk-balikpapan/|website=Mongabay.co.id|language=|access-date=2023-03-05}}</ref>

== Jumlah ==
[[Barakas:Stamp of Indonesia - 2009 - Colnect 385277 - Irrawaddy Dolphin Orcaella brevirostris Orchid Coelgyne.jpeg|jmpl|Pesut Mahakam jadi gambar di parangku Indunisia tahun 2009]]
Jumlah Pesut samunyaan sacara glubal tarikin ada sabanyak 6000 ikung,<ref>{{Cite web|last=Ramadhan|first=Fadhil|date=2021-09-28|title=Satwa Langka Lumba-lumba Air Tawar Terlihat di Kalimantan Barat|url=https://nationalgeographic.grid.id/read/132894337/satwa-langka-lumba-lumba-air-tawar-terlihat-di-kalimantan-barat|website=nationalgeographic|language=id|access-date=2023-03-07}}</ref> bardasarkan data tahun 2018 jumlah satwa ngini tinggal 70-80 ikung haja di intangan sungai-sungai di Kalimantan wan paris paningginya di daptar satwa Indunisia nang handak punah.<ref name=":1">{{Cite web|last=Taufik|first=Rahmad|date=2018-08-24|title=Waduh, Populasi Pesut Mahakam Tersisa 80 Ekor, 64 Persen Mati Akibat Ini|url=https://kaltim.tribunnews.com/2018/08/24/waduh-populasi-pesut-mahakam-tersisa-80-ekor-64-persen-mati-akibat-ini|website=Tribunkaltim.co|language=|access-date=2023-03-05}}</ref> 

Tagal jumlah satwa ngini malah maningkat di [[Kamboja]]. Rahatan tahun 1997, dirikin wastu ada 200 ikung haja lagi Pesut nang hidup di sungai Mekong, jumlahnya umpat manurun sampai ka 2007, dirikin tasisa 95 ikung. Pamarintah pun mulai malindungi duwa mausahaakan biar jumlahnya kada tapi bakurang banyak. Sampai ka tahun 2015, tasisa 80 ikung.<ref name=":0" />

Usaha parlindungan ngini manamui habar baik juwa, rahatan 2017, pamarintah Kamboja mahabarakan bahuwa ada panambahan jumlah pesut jadi 92 ikung. Panambahan jumlah ikungan Pesut ngini marga usaha pamarintahnya nang manangkapi pamburu iligal duwa sawat manyita jaring sapanjang 350 km.<ref name=":0" />

== Ancaman ==
[[Barakas:Pesut di Teluk Balikpapan.jpg|jmpl|Panampakan Pesut Mahakam di Taluk Balikpapan]]
Ancaman pangganalnya bagi pesut ngini ialah karusakan habitat di sungai ngitu duwa jaring nang dihambur lawan paiwakan gasan manangkap iwak sakalinya malukai pesut.<ref name=":0" /> Banyu nang surut juwa cagaran maulah Pesut bajauh mancari banyu dalam nang banyak iwaknya wan inya mampu haja bakunyung balasan mil sagan pindah.<ref name=":1" />  

64 parsin kamatian pesut di sungai Mahakam marga tajabak [[rengge]] atawa alat tangkap iwak, nang mana iwak halus gasan makanan Pesut takumpul. Lamun ada rengge maka maundang Pesut gasan basinggah, lalu pesut taukung di rengge wan kada kawa bibas. Halian ngitu, jumlah Pesut nang magin badikit marga rawa wadah iwak-iwak halus badiam sudah baganti jadi kabun sawit. Jadinya tingkat kamatian Pesut tinggi pada tingkat baranaknya.<ref name=":1" />

Ancaman lainnya juwa adalah baubahnya hutan bakau wadah satwa ngini bagana gasan bahan baulah harang, bakurangnya hutan intangan sungai nang dipakai gasan baulah bubur kartas, lalu lalang kapal di sungai nang kawa maulah Pesut jadi muyak lawan barigatnya banyu sungai.<ref name=":5" />

Pesut juwa rancak diburu urang gasan dimakan, marga dagingnya diparcaya kawa gasan tatama gatalan.<ref>{{Cite web|last=Hidayat|first=Firman|date=2011-09-13|title=Ikan Pesut Mahakam Terjaring Nelayan|url=https://nasional.tempo.co/read/355921/ikan-pesut-mahakam-terjaring-nelayan|website=Tempo|language=id|access-date=2023-03-05}}</ref> 

== Parlindungan ==
Untuk malindungi Pesut ngini supaya jumlahnya kada magin badikit, bubuhan urganisasi lukal maadakan susialisasi ka bubuhan nalayan tarkait cara mamakai rengge nang bujur. Rengge kada bulih dipasang mahalangi sungai tapi dipasang sajalur aliran banyu. Juwa dilajari cara malapasakan pesut nang taukung di rengge.<ref name=":1" />

Halian ngitu, ditatapakan ampat wilayah parlindungan atawa zona konservasi di ampat kacamatan yaitu di [[Kota Bangun, Kutai Kartanegara|Kota Bangun]], [[Muara Wis, Kutai Kartanegara|Muara Wis]], [[Muara Muntai, Kutai Kartanegara|Muara Muntai]] dan [[Muara Kaman, Kutai Kartanegara|Muara Kaman]].<ref>{{Cite web|last=R|first=Rahmadi|date=2020-04-01|title=Ditetapkan, Kawasan Konservasi Pesut Mahakam Seluas 43 Hektar di Kutai Kartanegara|url=https://www.mongabay.co.id/2020/04/01/ditetapkan-kawasan-konservasi-pesut-mahakam-seluas-43-hektar-di-kutai-kartanegara/|website=Mongabay.co.id|language=|access-date=2023-03-05}}</ref> Wilayah parlindungan Pesut ngini luasnya 48 ribu ha mulai dairah [[rawa]], susungaian, sapalihnya rawa gasan parlindungan iwak. Adanya wilayah ngini mambatasi alur balayarnya kapal tungkang ganal nang malalui anak sungai atawa muhara wadah Pesut badiam.<ref name=":1" />

Wayah ngini jua dipakai alat ''Pinger'' gasan mahabarakan Pesut matan jauh supaya bajauh pada jaring pas jaraknya 10-20 m matan jaring nalayan. Alat ngini mambantui Pesut supaya kada taukung ka jaring lamun masih kawa bacari iwak gasan dimakan di intangan situ. Halian ngitu, alat ngini kawa mangurangi karusakan jaring nalayan wan maningkatakan hasil tangkapan iwak buhannya.<ref>{{Cite web|last=Jelfi|last2=Ryanti|first2=Dewi|date=2021-10-25|title=PINGER KECIL SI PENYELAMAT PESUT|url=https://www.wwf.id/publikasi/pinger-kecil-si-penyelamat-pesut|website=WWF-Indonesia|language=id|access-date=2023-03-05|archive-date=2023-03-05|archive-url=https://web.archive.org/web/20230305123640/https://www.wwf.id/publikasi/pinger-kecil-si-penyelamat-pesut|dead-url=yes}}</ref>

== Lihati juwa ==

* [[Lumba-lumba]]
* [[Duyung]]
* [[Paus]]

== Pranala luar ==

* [http://ceritarakyatnusantara.com/id/folklore/177-Legenda-Pesut-Mahakam Cerita Rakyat Nusantara - Pesut Mahakam] {{Webarchive|url=https://web.archive.org/web/20230305123648/http://ceritarakyatnusantara.com/id/folklore/177-Legenda-Pesut-Mahakam |date=2023-03-05 }}
* [https://repositori.kemdikbud.go.id/20687/1/Buku-Cerita-Pesut-Mahakam.pdf Bahan ajar Pesut Mahakam]

== Jujuhutan ==
<references />
[[Tumbung:Satwa]]
[[Tumbung:Satwa di banyu]]
[[Tumbung:Kalimantan Timur]]
[[Tumbung:Satwa nang dilindungi]]
Pesut mahakam atawa basa latinnya Orcaella brevirostris adalah ngaran satwa mahirip lumba-lumba nang rancak ditamui di sungai Mahakam nang bastatus handak punah. Pesut Mahakam tamasuk ka dalam satwa nang manyusui lawan rancak juwa disambat lumba-lumba banyu tawar. Bubuhan panaliti matan barat maminandui satwa ngini lawan ngaran Irrawaddy Dolphin. Halian di sungai Mahakam, Pesut ngini juwa rancak di tamui di muhara-muhara sungai di Asia Tenggara nangkaya di sungai Mekong nang malintasi Kamboja duwa Laos.

Biar Pesut batambah ngaran Mahakam, lamun panambayannya satwa ngini ditamui lawan Sir Richard Owen pas 1852 di palabuhan Visakhapatnam di Pantai Timur India. Ngaran lainnya dalam basa lain adalah Lampasut (Pilipina), Shushuko (Bengali), Pa’kha (Laos) lawan Eyawadi lăbaing (Myanmar). Adapun pambarian ngaran pesut ngini marga suara nang timbul matan inya banapas. 

 Kisah rakyat 
Lamun ujarnya kisah rakyat matan Kalimantan Timur, pesut adalah paujutan dua kakanak badingsanak nang diinggalakan abahnya sampai baubah jadi pesut, nang wahini dipinandui sawagai pesut mahakam. Urang Kutai manyambat ‘ujut’ ngintu lawan pesut atawa pasut, lamunnya urang padalaman Mahakam mangaraninya bawoi.

 Taksunumi 
jmpl|Awak Pesut Mahakam
Satwa ngini dilainakan matan sapupunya Pesut Australia manurut bantuk tangkurak duwa siripnya. Pesut masuk ka dalam kalumpuk lumba-lumba wan paus nang bagigi. Inya banapas pakai cara maambil udara di parmukaan banyu lawan inya kawan manyambur banyu datang muntungnya, gasan maulah bingung iwak nang handak dimakannya, juwa marupakan usaha pesut lakian gasan manarik parhatian pesut binian. Wayah Pesut bamigrasi, inya cungul ka atas banyu gasan banapas sakira 2 sampai 5 ditik. Tagal amun kundisi taancam, pesut bisa tahan 10 minit di dalam banyu kada sing cungulan ka atas, nangkaya tabarung lawan parahu.

Pesut batianan salawas 8-14 bulan, imbah ngitu baranak saikung salawas 1-3 tahun sakali marga manyusui anaknya. Bayi pesut nang hanyar diranakakan panjangnya 90cm sampai 1m lawan baratnya 10-12 kg. Panjang awak pesut mahakam nang ganal bisa sampai  2,3 m nang baratnya bisa 130 kg.  Pesut lalakian awaknya taganal pada nang bibinian.

Pesut nang badiam di sungai Mahakam kada kawa dikawinakan dua Pesut nang badiam di di muhara sungai Mahakam, marga kadua satwa ngini balain sudah cara adaptasinya, maka kamungkinan balain pariannya. Tagal, Pesut nang badiam di Taluk Balikpapan masih kawa dikawinakan duwa Pesut nang di Penajam Paser Utara. 

Pesut lakian mulai kawin rahatan umur 5-6 tahun wan binian di umur 9 tahun, tagal biasanya umur paling pas adalah di 12 tahun. Umur pruduktip Pesut bisa sampai ma-60 tahun, nang artinya imbah 60 tahun labih, Pesut binian sudah kada kawa baranak lagi.  Hal ngini juwa salajur manjadi ancaman gasan kalangsungan hidup Pesut, ditambah bakurangnya atawa taganggunya makanan si Pesut, manjadikan taganggu juwa daur hidup si Pesut. 

Pesut baisi kapala bulat (nangkaya gumbili) nang kadua matanya nang halus marga adaptasi lawan banyu nang balicak. Awak pesut barwarna habu sampai biru kahitaman tuha, bawahnya tapucat pada atasnya duwa kada baisi panciri. Sirip balakang halus wan mambulat di panangahan punggung. Dahinya tinggi duwa mambulat, kada baparuh. Sirip dada libar mambulat. 

Pesut mahakam lakian nang tuha baisi timbilan ganal di gulu di balakang kapala nang disambat neck crest nang jadi panciri antara pesut lakian duwa binian. Pesut baisi gigi nang banyaknya 17-20 gigi wan bagian bawahnya bajumlah 15-18 gigi, nang ukuran giginya halus haja atawa kikira 1 cm.

Pesut tamasuk ka dalam satwa nang galay bakunyung, kikira wastu 25 km/jam, wan aktip dalam kalumpuk halus, nang jumlahnya bisa 4-12 ikung lawan dalam 1 kalumpuk pasti ada uma duwa anaknya. Tagal panglihatannya kada tapi tajam wan hidup di banyu nang balicak, pesut ahlinya dalam manditiksi duwa manghindar ririntangan. Bisa jadi buhannya mamakai galumbang ultrasunik gasan baulah gema nangkaya dingsanaknya di laut, gasan bacari makan, wadah makanannya baandak, bacari musuh atawa bapandiran duwa sasamanya. 

Pesut bacari makan kada baburu, tagal manunggui mangsa di tikungan rawa atawa anak sungai ampah sungai nang taganal. Rahatan musim karing, Pesut cagaran bapindah ampah ka wilayah Kutai Barat duwa Mahakam Ulu, maumpati jalur pindahannya iwak Kendia dua iwak Repang.  

 Wadah bagana 
jmpl|Aliran banyu di sungai Mahakam
Kada nangkaya satwa manyusui nang hidup di banyu lainnya nangkaya lumba-lumba duwa paus nang hidup di laut, pesut mahakam hidup di sungai-sungai dairah trupis. Dikatahaui, Pesut Mahakam ngini wastu bagana di Sungai Mahakam, Sungai Mekong, lawan Sungai Irawady. Lamunnya di Kalimantan Timur, Pesut ngini kawa ditamui di intangan Danau Jempang, Danau Semayang lawan Danau Melintang.

Rahatan awal tahun 2012, WWF Indonesia duwa  Badan Pengembangan Sumberdaya Pesisir dan Laut (BPSPL) Pontianak kawa maabadikan titik ganaan pesut di intangan laut Kubu Raya duwa Kayong Utara, Kalimantan Barat. 

Pesut Mahakam juwa ditatapakan sawagai satwa nang bagana di Taluk Balikpapan, di intangan pulau Balang. Lamun pesut ngini taancam juwa lawan pambangunan jambatan duwa paluasan palabuhan Kariangau.

 Jumlah 
jmpl|Pesut Mahakam jadi gambar di parangku Indunisia tahun 2009
Jumlah Pesut samunyaan sacara glubal tarikin ada sabanyak 6000 ikung, bardasarkan data tahun 2018 jumlah satwa ngini tinggal 70-80 ikung haja di intangan sungai-sungai di Kalimantan wan paris paningginya di daptar satwa Indunisia nang handak punah. 

Tagal jumlah satwa ngini malah maningkat di Kamboja. Rahatan tahun 1997, dirikin wastu ada 200 ikung haja lagi Pesut nang hidup di sungai Mekong, jumlahnya umpat manurun sampai ka 2007, dirikin tasisa 95 ikung. Pamarintah pun mulai malindungi duwa mausahaakan biar jumlahnya kada tapi bakurang banyak. Sampai ka tahun 2015, tasisa 80 ikung.

Usaha parlindungan ngini manamui habar baik juwa, rahatan 2017, pamarintah Kamboja mahabarakan bahuwa ada panambahan jumlah pesut jadi 92 ikung. Panambahan jumlah ikungan Pesut ngini marga usaha pamarintahnya nang manangkapi pamburu iligal duwa sawat manyita jaring sapanjang 350 km.

 Ancaman 
jmpl|Panampakan Pesut Mahakam di Taluk Balikpapan
Ancaman pangganalnya bagi pesut ngini ialah karusakan habitat di sungai ngitu duwa jaring nang dihambur lawan paiwakan gasan manangkap iwak sakalinya malukai pesut. Banyu nang surut juwa cagaran maulah Pesut bajauh mancari banyu dalam nang banyak iwaknya wan inya mampu haja bakunyung balasan mil sagan pindah.  

64 parsin kamatian pesut di sungai Mahakam marga tajabak rengge atawa alat tangkap iwak, nang mana iwak halus gasan makanan Pesut takumpul. Lamun ada rengge maka maundang Pesut gasan basinggah, lalu pesut taukung di rengge wan kada kawa bibas. Halian ngitu, jumlah Pesut nang magin badikit marga rawa wadah iwak-iwak halus badiam sudah baganti jadi kabun sawit. Jadinya tingkat kamatian Pesut tinggi pada tingkat baranaknya.

Ancaman lainnya juwa adalah baubahnya hutan bakau wadah satwa ngini bagana gasan bahan baulah harang, bakurangnya hutan intangan sungai nang dipakai gasan baulah bubur kartas, lalu lalang kapal di sungai nang kawa maulah Pesut jadi muyak lawan barigatnya banyu sungai.

Pesut juwa rancak diburu urang gasan dimakan, marga dagingnya diparcaya kawa gasan tatama gatalan. 

 Parlindungan 
Untuk malindungi Pesut ngini supaya jumlahnya kada magin badikit, bubuhan urganisasi lukal maadakan susialisasi ka bubuhan nalayan tarkait cara mamakai rengge nang bujur. Rengge kada bulih dipasang mahalangi sungai tapi dipasang sajalur aliran banyu. Juwa dilajari cara malapasakan pesut nang taukung di rengge.

Halian ngitu, ditatapakan ampat wilayah parlindungan atawa zona konservasi di ampat kacamatan yaitu di Kota Bangun, Muara Wis, Muara Muntai dan Muara Kaman. Wilayah parlindungan Pesut ngini luasnya 48 ribu ha mulai dairah rawa, susungaian, sapalihnya rawa gasan parlindungan iwak. Adanya wilayah ngini mambatasi alur balayarnya kapal tungkang ganal nang malalui anak sungai atawa muhara wadah Pesut badiam.

Wayah ngini jua dipakai alat Pinger gasan mahabarakan Pesut matan jauh supaya bajauh pada jaring pas jaraknya 10-20 m matan jaring nalayan. Alat ngini mambantui Pesut supaya kada taukung ka jaring lamun masih kawa bacari iwak gasan dimakan di intangan situ. Halian ngitu, alat ngini kawa mangurangi karusakan jaring nalayan wan maningkatakan hasil tangkapan iwak buhannya.

 Lihati juwa 

 Lumba-lumba
 Duyung
 Paus

 Pranala luar 

 Cerita Rakyat Nusantara - Pesut Mahakam 
 Bahan ajar Pesut Mahakam

 Jujuhutan 

Tumbung:Satwa
Tumbung:Satwa di banyu
Tumbung:Kalimantan Timur
Tumbung:Satwa nang dilindungi